የመጀመሪያው የኢትዮጵያ፣ ግብፅ እና ሱዳን ሶስትዮሽ የብሄራዊ ኮሚቴ ሰብሰባ ዛሬ ይጀመራል
 የመጀመሪያው የኢትዮጵያ ፣ ግብፅ እና ሱዳን ሶስትዮሽ የብሄራዊ ኮሚቴ ሰብሰባ ከዛሬ ጀምሮ ለሶስት ቀናት ይካሄዳል ።የግብፁ የውሃ እና መስኖ ሚኒስትር ሆሳም ሞጋሃዚ በስብሰባው ለመታደም ዛሬ አዲስ አበባ ይገባሉ።ከውጭ ጉዳይ ሚኒስቴር ያገኘነው መረጃ እንደሚያመላክተው በሶስትዮሽ ውይይቱ ፤ በታላቁ የኢትዮጵያ ህዳሴ ግድብ ላይ የሚደረገውን የማህበራዊ እና አካባቢያዊ እንዲሁም የሃይድሮሞሎጂ ጥናትን የሚያካሂደው ቡድን ይቋቋማል።የግብፅ እና የሱዳን የውሃ ሚኒስትሮችም የታላቁ የኢትዮጵያ ህዳሴ ግድብን እንደሚጎበኙ ተጠቁሟል ።የምስራቅ ናይል የቴክኒክ ቀጠና ዋና ስራ አስኪያጅ አቶ ፈቅ አህመድ ነጋሽም ጉብኝቱ፤ በሶስቱ ሀገራት መካከል መተማመንን እንደሚፈጠር ለፋና ብሮድካስቲንግ ኮርፖሬት ተናግረዋል። (ኤፍ.ቢ.ሲ.)